[{"text_idx": "#000014", "text": "Bydd myfyrwyr lleol a rhyngwladol yn gwisgo amdanynt i berfformio neu i gynnal gweithgareddau sy\u2019n rhoi cipolwg ar eu diwylliant cynhenid mewn gw\u0302yl ryngwladol sydd i\u2019w chynnal ym Mhrifysgol Bangor ddydd Sadwrn 30 Tachwedd."}, {"text_idx": "#000015", "text": "Maent wedi eu gwahodd i gymryd rhan mewn gorymdaith a pherfformiadau sy\u2019n rhan o Profi Diwylliannau\u2019r Byd, digwyddiad sy\u2019n addo blas ar wahanol ddiwylliannau, ac a drefnwyd gan Gymdeithas Gogledd Cymru ar gyfer Integreiddio Amlddiwylliannol."}, {"text_idx": "#000016", "text": "Mae\u2019r diwrnod yn dechrau gyda chroeso ffurfiol gan Faer Bangor ac Is-Ganghellor y Brifysgol am 11am. Bydd y diwrnod wedyn yn parhau gyda rhaglen lawn o weithgareddau a gweithdai, gan gynnwys cyfleoedd i flasu \u2018Dulliau coginio Rhyngwladol\u2019 yn ogystal a\u0302 Seremoni\u0308au Te Tsieineaidd a Japaneaidd, cael gwneud barcud, a rhoi cynnig ar origami a chaligraffi a mwynhau perfformiadau cerddoriaeth a dawns, a chelf a chrefft."}, {"text_idx": "#000020", "text": "Uchafbwynt y diwrnod fydd perfformiad gyda\u2019r hwyr a fydd yn arddangos diwylliannau Cymreig a rhyngwladol , gyda myfyrwyr Prifysgol Bangor yn cymryd rhan. Bydd nifer o gymdeithasau myfyrwyr rhyngwladol y Brifysgol yn perfformio yn ystod y cyngerdd a gynhelir rhwng 6.00-11.00 yn y Brifysgol, yn Neuadd Prichard Jones."}]